2022. NOVEMBER 15. 07:58
Valami elkerülte a figyelmünket.
Nem tudom, mi az.
Valamit elmulasztottunk.
Asszonyom, tartson egy kis szünetet, pihenjen!
Hat órája dolgozik.
Nagy a nyomás a főkapitánytól.
Két napon belül be kell nyújtani a jelentést.
-Rendeljek még egy kávét? -Ne.
Mi az, asszonyom?
Ezek a gyökerek. Nézze a gyökereket!
Nagyon vastagnak tűnnek.
Asszonyom, emlékszik, van egy nagy banyanfa ott, ahol leparkoltunk.
Ezek annak a gyökerei lehetnek.
A banyanfa gyökerei három-négy méter mélyre mennek, igaz?
Igen, asszonyom.
Valaki biztos mélyre ásott, ha a gyökerek így kilátszanak.
Emlékszik, milyen mélyre ástunk aznap?
A kutya tetemét egy-másfél méter mélyen találtuk meg.
Tehát ezek a gyökerek nem akkor jöttek ki, amikor mi ástunk.
Azt mondja, hogy Sagar...
A kutya tetemét másfél méter mélyre temette.
De biztos négy-öt méter mélyre ásott.
Csakis akkor kerülhettek a gyökerek az útjába.
Mit gondol, miért ásott ilyen mélyre?
Hova temessem el A-t, uram?
-Reddy úr földjén nincs semmi, igaz? -Igen, uram.
Temesd oda! Beszélek Reddy úrral.
Jó, uram.
Bárki, aki kiássa a sírt, megáll, ha megtalálja a kutya tetemét.
Senki sem várná, hogy egy újabb holttest van alatta.
Zseniális!
DHOOTHA - A HÍRNÖK
SAGAR VIDÉKI HÁZA 08:42
A „KÍSÉRTETEK ÁRNYÉKA” YOUTUBE-CSATORNA HÁZIGAZDÁJÁT,
MISS KIRAN REDDYT HOLTAN TALÁLTÁK
Újságírás...
„Újságírás: Értékek és ideológiák.”
Ezeket küldjem a vidéki házba?
A DHOOTHA KIADÓ GONDOZÁSÁBAN 1962
DHOOTHA KIADÓ
PORT COLONY, 9-ES ÚT, SATHYAVEEDU, VISAKHAPATNAM - 530035
DHOOTHA KIADÓ SATHYAVEEDU, 10:06
Sagar úr?
Uram, mit keres ön itt?
-Te... -Sathya vagyok. A Journo Global diákja.
Azért jöttem, hogy meghívjam az ülésre.
-Ó, igen, igaz! Sathya. -Igen.
-Pályázik egy állásra, igaz? -Igen, uram.
-Dhootha Kiadó? -Ez itt a Dhootha, uram. A miénk.
-A tiétek? -A családunké, uram.
A nagyapám, SatyaMurthy volt a főszerkesztő.
-Róla neveztek el. -SatyaMurthy.
Előbb jöjjön be, uram!
Kérem, fogaljon helyet!
Tea vagy kávé?
Nem, köszönöm.
Találkozhatnék SatyaMurthy úrral?
Ő már nincs köztünk, uram.
1962-ben hirtelen eltűnt.
Akkor állt le a kiadó és a nyomda.
A családom mindent elvesztett.
A nyomdát átalakítottuk lakóházzá, uram.
Sajnálattal hallom.
De...
Tudsz nekem valamit mesélni a cikkeiről vagy a könyveiről?
Megnézheti a szobáját, uram. Talán hasznos lehet.
Megmutatom.
Kérem, jöjjön, uram!
A nagyapám, SatyaMurthy úr.
A szoba pontosan olyan, ahogy ő hagyta.
A könyvei, az íróasztala, a korabeli papírok...
Apám mindent megőrzött az emlékezetére, uram.
Sathya!
Egy pillanat. Mindjárt jövök.
-Mi az, apa? -Sathya, ki van odabent?
-Ki mondta, hogy kinyithatod az ajtót? -Apa, én csak...
Miért nyitottad ki a zárat?
Mondtam már, hogy rajtam kívül senki sem nyithatja ki!
-Apa! -Ki van ott? Szólj neki, hogy jöjjön ki!
Apa, kérlek!
-Először kérdezd meg tőle... -De apa...
Chandramurthy?
Ő az apád?
Ki engedte be?
Azonnal jöjjön ki!
Az olyanoknak, mint maga, nincs joguk betenni oda a lábukat.
Mit keres itt?
Kutatást végzek a Dhootháról.
Kutatást végez a Dhootháról?
Nem érdemli meg, hogy a szájára vegye ezt a szót.
Apa!
Azt mondtad, el kell menned amikor visszajöttem, nem? Menj!
-De apa... -Menj, Sathya!
Csak néhány részlet miatt jöttem.
Itt nem talál semmiféle információt.
Nincs rosszabb, mint ha egy ilyen újságíró az apámról ír.
Apámnak és az újságnak dicsőséges a története.
Ne mocskolja be az aljas irományaival!
Miről beszél, uram?
Attól, hogy maga azt mondja, dicső a történetük, még nem lesz az.
Mi olyan dicsőséges benne?
Újságot indított, majd otthagyta a családját és a kiadót.
Mi olyan dicsőséges ebben?
Ki mondta ezt magának?
Senkinek sem kell mondania semmit, uram.
Tele van vele az internet.
Olvasott róla az interneten?
Újságíró maga egyáltalán?
Ismeri egyáltalán? Az újságírás alapelve?
Csak miután többször ellenőriztük az információkat, és igaznak találtuk,
akkor írunk vagy beszélünk róla.
Akkor mondja el nekem! Mi igaz és mi hamis?
Különben csak azt fogom írni, amit tudok.
KÖNYVBEMUTATÓ
A híres újságíró, Kodinala SatyaMurthy könyve,
az Újságírás: értékek és alapelvek megjelenése alkalmából
üdvözöljük és köszöntjük minden vendégünket!
Felkérem Raghavayya képviselő urat, hogy szóljon az egybegyűltekhez!
Üdvözlök mindenkit!
Sok politikai megbeszélésen vettem részt parlamenti képviselőként.
De rendkívül büszke vagyok arra, hogy én lehetek a fő vendég
a mai könyvbemutató ünnepségen.
SatyaMurthy közeli barátom.
Az általa alapított újság, a Dhootha
ma az első számú lap Andra Pradesben.
Ennek az újságnak nagy a jelentősége,
mivel ha egy információ vagy hír megjelenik a Dhoothában,
biztosak lehetünk benne, hogy az abszolút igaz.
Sathyamurthi hőn szereti
a hazáját és az újságírás mesterségét.
El kell mesélnem egy esetet a szabadságmozgalom idejéből.
Akkoriban SatyaMurthy csoportot alapított néhány hozzá hasonló fiatallal.
Elrejtőzött a britek elől,
és élete kockáztatásával publikálta a híreket.
Szép nevet talált a hírek továbbításának ezen módjára.
„Dhootha,” azaz hírvivő.
Ez lett az újságja neve is.
A Dhootha szálka volt az akkori brit kormányzó szemében.
Katonákat küldött, hogy rombolják le a nyomdát.
SatyaMurthy azt mondta nekem: „Hadd rombolják le a nyomdát!
Tartóztassanak le nyugodtan!
De a nyomdagépet mindenáron meg kell védenünk.”
Mert az a nyomdagép SatyaMurthy fegyvere.
Még akkor éjjel átvittük a nyomdagépet a Satyapatnam világítótoronyba.
A britek összevertek minket,
hogy kiszedjék belőlünk a gép hollétét.
Tűrtük a fájdalmat, de nem szóltunk egy szót sem.
Miután elengedtek minket, folytattuk a Dhootha kiadását a világítótoronyból.
Azóta a világítótorony Dhootha logója.
A tapasztalatait, az újságírás iránti szeretetet és tiszteletet ötvözve
írta meg SatyaMurthy ezt a könyvet.
Minden szavában ott él a személyisége.
Nem tudok senkit, aki érdemesebb arra, hogy könyvet írjon.
Remélem, hogy ez a könyv irányt mutat majd
a következő generációk számára az újságírásban,
és ezzel zárom is a beszédemet.
Köszönöm!
Mindenkinek, aki eljött erre az eseményre az irántam való tiszteletből,
és kedves barátomnak, Raghavayyának is nagyon köszönöm.
Korábban a vezetők kizárólag azzal a szándékkal
léptek politikai pályára, hogy az emberek és az ország javára tegyenek.
Raghavayya ilyen ember.
De változnak az idők.
Egyre több vezető lép politikai pályára
a hatalomért és a pénzért.
A politikával együtt az újságírói szektor is korrupttá válik.
Újságírók, akiknek az a feladata, hogy felhívják a figyelmet a hibákra,
hamis cikkeket publikálnak pénzért.
Egyet ne feledjenek!
A politika és az újságírás egy sínpár.
Egymással párhuzamosan haladva
kellene eljuttatniuk a demokrácia vonatát a győzelemhez.
Semmilyen körülmények között nem szabad keresztezniük egymást.
Ez a gondolat inspirált arra, hogy megírjam ezt a könyvet.
Nem akarom, hogy az újságírást bemocskolják.
Újságíróként
talán nem tudjuk megváltoztatni a világot az értékeinkkel és az elveinkkel.
De elindíthatjuk a változást legalább egy személyben.
És ez a változás vezeti az országot a haladás felé.
ÚJSÁGÍRÁS - ÉRTÉKEK ÉS IDEOLÓGIÁK ÍRTA: SATYAMURTHY
-Bhupati! -Uram.
Murthy,
tényleg hiszel abban, hogy a politika és az újságírás összefog?
Nem csak ebben.
Történhetnek súlyosabb atrocitások a jövőben.
Politikai pártok jöhetnek létre saját újságokkal,
és teljesen megszűnhet az újságírás szabadsága.
Majd meglátod.
-Igen, Bhupati? -Aláírná ezt nekem?
-Bhupati, hogy van a fiad? -Jól, uram.
Iskolába megy.
A LEGJOBBAKAT SATYAMURTHY
-Chakrapani, gyere! -Üdvözlöm, uram!
-Murthy, ő itt Chakrapani. -Oké.
-Üdvözlöm, uram! -Üdvözöllek!
Új pártot alapított Prajavakku néven.
Indulni fog a választásokon az ellenfelemként.
Megtiszteltetés, hogy a nevem az öné mellett áll a szavazólapon.
Nem akarok versenyezni önnel, uram.
Legfőbb ideje, hogy több fiatal lépjen be a politikába.
Egyértelmű. Örülök!
-Készíthetek önnel egy képet, uram? -Persze.
Jöjjön!
-Bhupati úr, Ön is! -Oké.
Csodálatos volt az esemény, uram.
Nem véletlen, Bhupati.
Maga szervezte meg.
Sietett befejezni a könyvet, és pár dologról megfeledkezett, uram.
Ezért...
VISAKHAPATNAM TIRUPATHI
Jegyek Tirupathiba?
Megígérte, hogy felkeresi, miután fia született.
Már két éve. Teljesen megfeledkezett róla.
Szerintem el kellene mennie.
A közelgő ünnepet nem szabad kihagyni.
Választás közeleg.
Teher lenne mindent egyedül intéznie.
A sajtóval kapcsolatos munka nekem sosem teher, uram.
De Bhupati...
Azt mondta, elintézi.
Sőt, mindig azt mondod,
hogy rajtad kívül Bhupathi az egyetlen, aki képes megfelelően vezetni a lapot.
Miért tétovázol? Menjünk!
Mikor megy a vonat?
Azt hiszem, este 6-kor indul. Nézze meg a jegyet!
Legyen nálad!
Nézze csak!
-Hová megyünk? -Ayudha Puja napja van, uram.
Intézkedtem a nyomdában. Oda tartunk.
DHOOTHA KIADÓ
-Subbayya! -Uram.
-Elkezdődött a szertartás? -Nem. Megvártuk önt.
Menjünk!
-Subbayya! -Uram.
Tirupathiba megyünk.
Három napra.
Bhupathi véglegesíti, mely cikkeket kell kinyomtatni.
-Kövesse az utasításait! -Hogyne, uram.
Bhupathi, a világítótoronyba kellene mennünk a szertartás után.
Mi ez, drágám?
Ha egy kis hibát vétek írás közben, általában azonnal eldobom azt a papírt.
Nem fér el ennyi a szemetesben.
Kevesebbet kellene hibáznod.
-Várj! Hadd takarítsak ki! -Később is ráér, Lakshmi.
Add a kurkumát és a cinóbert! Kezdjük a szertartást!
Lakshmi, tudod, hogy akkoriban velem együtt ezt is...
Tudom, drágám. Már sokszor elmondtad.
Ez volt a fegyvered a szabadságmozgalom alatt.
Sok mindenen ment keresztül veled.
Olyan, mint az első gyereked.
-Van még valami? -Ennyi.
Susheela!
-Mi az, kedves? -Vess egy pillantást erre!
Fotók a tegnapi ünnepségről.
Jól néz ki.
Elfelejtettem, kókuszdió kell a holnaputáni a szertartásra.
-Küldjem ki Kalpanát a farmra? -Persze.
Jól van.
Kalpana!
-Kalpana! -Jövök, asszonyom!
Épp takarítom a szobát!
Mit mondott az orvos?
Úgy tűnik, nem fog tudni többé járni.
Egyelőre ezt a sínt kapta.
Hamarosan kerekesszékbe kerül.
Tudod, mit tartanak a balkezesekről a keresztények?
-Mit? -Azt, hogy a Sátán szereti őket.
-Úgy fest, a rokona vagy. -Ez igaz.
Na, hogy tetszik a pártunk szimbóluma?
-Nagyon szép. -Van egy nyilatkozat is hozzá.
A Prajavakku párt megsemmisítette az ellenzéket, uralja a közbeszédet.
Tetszik? Tedd közzé a lapodban!
Ráérünk később gondolkodni a győzelmi nyilatkozatainkon.
Mi a terved a győzelemre?
Halljam!
Elküldtem SatyaMurthyt Tirupathiba, ahogy kérted.
Három nap múlva jön vissza.
Csak ez a három napunk van véghez vinni.
Mi a terv?
Raghavaiah házában van egy szobalány, Kalpana.
Igazán csábító az arca.
Mi a fenéről beszélsz?
Nem olyan pártot akarok, amit elfúj az első szél.
Nemzedékeken át fenn kell maradnia.
Ez azt jelenti, hogy mindent alulról kell felépítenünk.
Megértetted?
Kalpana már két éve a befolyásom alatt áll.
Megteszi, bármit mondok. Vakon hisz bennem.
Egy fontos feladatot bíztam rá.
-Elmagyarázom. -Elnézést!
Ez ő.
Bhupathi, várj két percet! Mindjárt jövök.
Elnézést!
Elnézést...
Engedj el! Még valaki meglát minket.
Elhoztad?
Aha.
Tessék!
Annyira féltem, hogy valaki meglát!
Nehéz volt.
Nagyon fájt a kezem.
Jaj, ne! Fáj a kezed?
Már jobban érzed magad?
Abból a szobából hoztad, amit mondtam?
Igen, az úr emeleti szobájából.
Jó.
Gyere vissza holnap ugyanebben az időben!
Most eredj vissza!
Mi ez?
Kalpana hozta Raghavayya szobájából.
Két éven át fűzted ezért a reteszért?
Hallgass végig, Bhupati!
Ez egy sárgaréz retesz.
Ezt elviszem Samaduhoz,
csináltatok vele két vasból készült másolatot,
amit sárgarézzel von be.
Ha megkérjük, vékonyabbra csinálja ezt a részt,
könnyen mozgathatjuk.
Add ide azt a mágnest!
És azt a szöget!
A mágnes nem vonzza a sárgarezet.
De ha vasból van a retesz,
ki tudjuk nyitni és be tudjuk zárni a másik oldalról.
Nyisd ki, zárd be!
A két retesz egyikével fogok gyakorolni.
Hogy könnyen ki tudjam nyitni a mágnes segítségével.
A másik reteszt odaadom Kalpanának.
Fogd ezt, és szereld fel az úr szobájában!
Ezt is tedd el.
-Mi ez? -Édesség.
Kínáld meg vele az urat és mindenkit a házban!
Miért?
Mondd nekik, hogy jegyben jársz!
A választások után összeházasodunk, ugye?
Nem eszel az édességből.
Amikor ma este eljössz a tóhoz, hozok neked egy különleges édességet.
Rendben?
-Igen. -Menj!
Kalpana, a gyerekek kint játszanak. Adj nekik is belőle!
Már adtam nekik, asszonyom.
Mi az alkalom, kedvesem?
Férjhez megy, bácsikám.
Ezért oszt édességet.
Mikor mutatsz be minket a vőlegényednek?
Azt mondta, hamarosan eljön, és az áldását kéri.
Ez nagyszerű. Ide hallgass, kedves! Közösen hoztunk egy döntést.
Nincsenek rokonaid.
Sosem kezeltünk téged kívülállóként.
Családtag vagy.
Ezért az esküvő költségeire,
és hogy ne szenvedj hiányt a jövőben,
bankszámlát nyitottunk a nevedre.
Letétbe helyezünk egy kis összeget mostantól minden hónapban.
Jó, uram.
Oda, a közepére!
-Hol van az én édességem? -Tessék, uram.
Drága!
Kalpana, gyere ide!
-Felszerelted a reteszt? -Igen.
-Szétosztottad szét az édességet? -Igen.
Azt mondtad, hozol valami különlegeset.
Így van. Először gyere be!
Nem. Lehet, hogy valaki meglát minket.
Ki van itt? Ne aggódj! Gyere be!
Különben is, összeházasodunk. Mi ez a félénkség? Gyere!
Azt mondtam, gyere be!
Engedj el!
-Nincs itt senki. -Az úr olyan kedves ember!
Letétbe helyezett 15 ezret a bankszámlámra az esküvői költségeinkre.
Ó, valóban?
Miért kérted, hogy szereljem le a reteszt és tegyem vissza ugyanoda?
Elmondom.
Mire én megölöm a lányt,
te már a másnapi lapot fogod nyomtatni, egyedül.
Menj a tóhoz Ramana rendőrtiszttel és a sajtóval együtt 30 perc múlva!
Megértetted?
Először küldje a holttestet a halottkémhez!
Mi történt, uram?
Öngyilkosság, ember.
Ő volt a szobalány Raghavayya úr házában.
Csoportos nemi erőszak áldozata lett.
Félt a megaláztatástól, ha kitudódna.
Írt egy búcsúlevelet, és a tóba fojtotta magát.
Mit beszél, uram?
Raghavayya képviselő úr áll emögött?
Igen, ugyanaz az ember.
Nem hiszem el, uram.
Reggel nyomozást indítunk.
Rendben. Menjünk!
Újság!
RAGHAVAYYA KÉPVISELŐ SZOBALÁNYA ÖNGYILKOS LETT
Mi történik abban a házban?
Ki áll az ártatlan lélek öngyilkossága mögött?
Azt állítja, jó ember,
aki küzdött a szabadságharc során.
Mi több, azt állítja, neki köszönhető a függetlenségünk.
Mi a válasza erre?
Mi a garancia arra, hogy ez nem történne meg veletek?
Ki áll e kegyetlen cselekedet mögött?
A fiai, vagy maga Raghavayya?
Lesújtott, amikor megláttam a hírt a Dhootha újságban ma reggel.
Ismerjük a Dhoothát és SatyaMurthy urat.
Csak akkor közöl egy információt, ha igaz.
Ráadásul Raghavayya SatyaMurthy úr jó barátja.
Nem kímélne egy bűnözőt akkor sem, ha a legjobb barátja.
Hogy engedhetnénk el őket?
Nem engedjük el őket...
Egy ilyen szörnyű embert választottunk meg ennyi éven át?
Ezt nem a választások miatt mondom!
Mélyen csalódott vagyok a tragikus eset miatt!
A szegények nevében kérdezem őket!
Nem kímélhetünk egy olyan embert, mint ő!
Rángassuk ki, és vonjuk kérdőre! Gyerünk!
Hé, Raghavayya!
Ki a felelős azért, ami történt? Gyere ki!
Magyarázattal tartozol!
Gyere ki!
Várjatok, emberek!
Nyugalom!
Letartóztatjuk, miután váltottunk vele pár szót!
Raghavayya úr!
Raghavayya úr, nyissa ki az ajtót!
-Törd be az ajtót! -Rendben, uram.
Kutassatok át minden szobát!
-Igen, uram. -Minden szobát ellenőrizzünk!
Minden szoba ajtaja nyitva van odalent.
-Senki sincs itthon, uram. -Jó. Gyere velem!
Raghavayya úr!
Az ajtó belülről van bezárva.
-Törd be! -Rendben, uram.
Ez borzalmas, uram!
Tömeges öngyilkosságot követtek el.
Ez a mai újság.
Azt hitték, hogy senki sem fogja megtudni.
Ellenőrizze, hogy az összes ablak zárva van-e!
Minden ablak zárva van, uram.
A bejárat is zárva van.
Nincs ok gyanakvásra.
Ez határozottan öngyilkosság.
Anya! Apa!
Óvatosan!
Azt hiszem, Subbayya itthon van.
Mi az, Subbayya?
Uram...
RAGHAVAYYA KÉPVISELŐ SZOBALÁNYA ÖNGYILKOS LETT
-Ki írta ezt? -Bhupati.
Tegnap este eljött a nyomdába, és mindenkit hazaküldött.
Az volt az érzésem, hogy valami nem stimmel.
De nem számítottam rá, hogy ilyet tesz.
Mi folyik itt, drágám?
Több mint tíz éve dolgozott annak a családnak.
Úgy bántak vele, mint a saját lányukkal.
Gondolod, hogy ilyet tennének vele?
Megyek, beszélek Raghavayyával.
-Uram! -Igen?
Az egész család öngyilkosságot követett el ma reggel.
Egek!
Nem! Ez nem lehet! Mennem kell!
Bhupati!
Hé, Bhupati!
-Mi a baj, uram? -Hol van Bhupati?
Nincs itthon. Elment.
-Hová? -Nem tudom, uram.
Sok időt töltött Chakrapanival az utóbbi időben.
-Egészségedre, Bhupati! -Egészségedre!
-Egészségedre, Ramana Ghosh! -Egészségedre!
„Ez a változás vezeti az országot a haladás felé.
A politika és az újságírás olyan, mint egy sínpár.
Nem keresztezhetik egymást.”
Na persze!
Bolondok leszünk hallgatni az öregember baromságaira!
Felejtsd el a síneket, Bhupati!
Keverednünk kell, mint a tej és a víz.
Segítenünk kell egymást.
Ölj meg mindenkit, aki az utadba kerül, és légy sikeres!
Ez a politika valódi lényege.
Csak azok képesek örökké uralkodni az országon, akik képesek ölni.
Miért öltél meg mindenkit, de kímélted meg azt a kislányt?
Kislány?
Milyen kislányt?
A kisebbik fia második lányát. Gyermekbénulása van.
A sarokszobában volt.
Gyermekbénulás? Őt nem vettem észre.
Nem baj. A gyereknek szerencséje volt.
-Mit csináltál vele? -Elküldtem a rokonaihoz.
Holttesteket temetőbe küldeni, kibekkelni a halottkémet nem volt könnyű.
Ramana, a munkádnak még nincs vége.
SatyaMurthy holnap visszajön.
Azt kell mondanod neki, hogy alapos nyomozás folyt.
Hogy a család megerőszakolta a lányt.
Meg kell győznöd,
hogy Raghavayya családja 100% -ban bűnös.
Ha beveszi, többé nem fog zavarni minket.
Mi több, értékelni fog engem.
Ezután már nem kell kampányolnom.
Nagy többséggel fogok nyerni.
Chakrapani képviselő.
Tíz éven belül én leszek Chakrapani miniszterelnök.
Jól van. Minket is vigyél magaddal, miközben sikerre viszed!
-Előléptetlek, az biztos. -Oké.
Te mit akarsz, Bhupati?
Saját nyomdát és saját újságot akarok.
És végtelen mennyiségű pénzt.
Ki törődik az értékekkel, az alapelvekkel és az etikával?
Saját újságot.
Egy újságot, ami támogatná a pártomat.
Elintézem neked. Egészségetekre!
-Egészségedre! -Egészségedre!
Nem tudom elhinni, hogy Bhupati ezt tette.
Szóljunk a rendőrségnek?
Ramana Ghosh az ő oldalukon áll.
Kihasználták, hogy a közvélemény megbízik a Dhoothában,
és a hazugságot igazsággá változtatta.
Ezt soha nem bocsátom meg nekik.
De leleplezem őket holnap az újságban.
Megmutatom Bhupatinak,
milyen az igazság hatalma.
Chakrapani úr, a következő képviselő! Bocsánat, a következő miniszterelnök!
Pompás parti volt.
Jövendő szövetségi rendőrfőkapitány, holnap találkozunk!
Amint az öreg visszatért,
meglesz a saját nyomdád.
Aludjatok jól!
Cigarettát?
SOK SZERETETTEL SATYAMURTHY
SatyaMurthy itt járt.
Miről beszélsz?
Azt mondtad, nem jön vissza Tirupathiból holnapig.
Ezt a könyvet írta alá nekem. A kocsijában felejtettem.
Hogy került ide?
Gondolod, hogy hallott minket?
Menjünk!
Gyerünk!
Megyek!
Mikor jöttek vissza Tirupathiból?
Nemrég.
Úgy volt, hogy holnap jönnek, nem?
Korán végeztünk, így...
Itthon van az úr?
Elment, valami dolga van.
Elment?
A nyomdából jövök. Nem volt ott.
Mit gondol, hová ment?
Nem tudom. Nem mondott semmit.
-Hogy sikerült a zarándoklat? -Jól.
-Rendben. Holnap találkozunk. -Jól van.
Mindent tud.
Azt hiszem, a feleségének is elmondta.
Pánik volt a szemében, amikor rám nézett.
Leleplez minket a holnapi újságban.
Minden kemény munkánk hiába volt.
Mindent tönkre fog tenni.
És szerinted egyszerűen hagyjuk?
A nyomdába kell mennie, ha ki akarja nyomtatni ezt. Nincs ott.
Tudom, hová mehetett.
Ramana, te menj arra! Bhupati, te velem jössz!
Ki van ott?
Maga?
A tervezettnél korábban hazajött Tirupathiból, uram?
Mondtam, hogy holnap jöjjön, igaz?
Muszáj volt visszajönnie, mindent megtudni,
és megharagudni ránk?
Szükség volt erre, uram?
Felfogja, hogy mit tett?
Vérbe mártotta a kezét tinta helyett.
Tönkretetted a tisztelet érzését és az újságírói felelősségtudatot.
Miért tette?
Csak a pénzért, amit Chakrapani felajánlott?
Szégyellje magát!
A karma utoléri, Bhupati.
Ez a bűn kísérteni fogja magát és a családját mindörökre.
Mindent megtett, amit egy újságírónak nem szabad megtennie.
Talán megbocsátok Ramana Ghoshnak és Chakrapaninak.
De magának...
Magának sosem.
Fel fogom fedni az igazságot a nyilvánosság előtt.
Holnap reggelre...
Engedjenek el!
Hé!
Engedjenek el!
JELEN
Bhupati másnap reggel találkozott anyámmal,
és figyelmeztette, mondja azt, hogy a férje eltűnt.
Megfenyegette, hogy különben megöl.
Anyámnak csak én maradtam.
Tehát hallgatott, hogy megvédjen.
A halálos ágyán elmondta az igazat.
Sajnálom, uram.
Jártattam a számat, de nem tudtam az igazságot.
Még mindig ott a nyomdagép a Satyapatnam világítótoronyban?
Talán igen. Talán nem. Nem tudom.
Megkapott minden információt, amire szüksége van, igaz?
Írjon, amit akar, ahogy akarja!
Uram!
Nagyon sajnálom, uram. Apának nem kellett volna...
Semmi gond. Ne aggódj miatta, jó?
Uram, lesz gyakornoki munkám vagy nem?
Amikor valaki új csatlakozik cégünkhöz,
hagyomány, hogy egy tollal fogadják.
Nincs szükséged gyakornokságra.
Fejezd be az egyetemet és felveszünk!
-Minden jót, Sathya! -Nagyon köszönöm, uram.
Uram, részt fog venni a gyűlésen, ugye?
Igen. Emlékeztetnél még egyszer aznap?
-Természetesen, uram. -Remek.
-Köszönöm. -Köszönöm, uram.
Apa, annyira aggódtam!
Azt hittem, megsértetted, és lemondja a szakmai gyakorlatomat.
De állást ajánlott nekem.
Állást? Nála?
Ezt nem fogadom el, Sathya.
Nem akarom úgy végezni, mint te, apa. Sikeres akarok lenni.
Nagy jövő előtt állok.
Figyelmeztetlek, mert szép jövőt akarok neked.
Ez a toll a nagyapádé.
Ha ráléptél egy bizonyos útra,
rendkívül nehéz lesz eltávolodni tőle.
Hozd meg a helyes döntést, Sathya!
Hová jutott a nagyapa az értékeivel és az elveivel?
Mit értél el te az ő nyomdokába lépve?
Még rendesen etetni sem tudtad a családodat!
Nem tudok úgy élni, mint te, apa.
Nagyapa, na persze!
VILÁGÍTÓTORONY 20:12
KA
A feliratot fordította: Vincze Ágnes
Kreatív supervisor Varga Attila